मोदी ने कहा कि कला और संस्‍कृति उसी समाज में आगे बढ़ सकती है, जहां शांति और सद्भाव हो। जिस समाज में ऐसा नहीं है, वहां कला का विकास उस तरह से नहीं हो सका है। एक समय राजे- महराजे कला को बढ़ावा देने के लिए सहयोग करते थे, आज वहीं काम बिहार सरकार कर रही है। क्‍योंकि बिना राज्‍य के संरक्षण के उसका संवर्द्धन असंभव है। इसलिए जहां राज्‍य सरकार ने सालों भ्‍र हर जिले में चार बार ऐसे आयोजन करने का फैसला किया है, जिसमें कलाकारों को मंच मिले और उन्‍हें उचित सम्‍मान मिले। राज्‍य सरकार ने कला के विकास के लिए 8 करोड़ 19 लाख रूपए के लागत से दरभंगा, सहरसा, मुजफ्फरपुर, पूर्णिया प्रमंडल के जिला मुख्‍यालयों में प्रेक्षा गृह बनाने का निर्णय लिया है। साथ ही मिथिला लोक कला के संरक्षण, संवर्द्धन और विकास के लिए मिथिला चित्र कला संस्‍थान भी राज्‍य सरकार द्वारा बनाया गया है, जो आर्यभट्ट ज्ञान विवि से संबंध है।